El Diario de Huesca estió un periodico de circulación diaria publicau en a ciudat de Uesca entre 1875 y 1936. Fundau y dirichiu dica 1911 por Manuel Camo Nogués, o suyo primer numero apareixió o 16 de noviembre de 1875. Ha estau considerau «o medio mas influyent d'a historia periodistica altoaragonesa».

Contó con colaboracions de Joaquín Costa y en ell s'emponderó en os suyos comencipios a la Institución Libre d'Amostranza y a figura d'Emilio Castelar. Manimenos en zaguerías d'o sieglo XIX a publicación se distanciaría tanto de Costa como d'a ILA, debiu a la diverchencia ideolochica d'istos con El Diario de Huesca, estando o suyo director, Manuel Camo, descrito como un «prototipo d'o cacique decimononico». Mientres a dictadura de Primo de Rivera, con a que o diario se mostró critico, fue dirichiu por Luis López Allué.
El Diario de Huesca